
Мотиви за изменение на Наредба за определянето и администрирането на местните такси и цени на услуги на територията на Община Дряново.
I.  Причини за изменение на Наредба за определянето и администрирането на местните такси и цени на услуги на територията на Община Дряново: 

   Във връзка с увеличените разходи за транспорт на длъжностни лица от община Дряново, участващи в изнесени весели ритуали /сватби/ на територията на общината извън град Дряново, предлагам да бъде актуализирана действащата Наредба за определянето и администрирането на местните такси и цени на услуги на територията на Община Дряново в частта и от Чл.40а – „Такси за весели ритуали“, алинея 4: „Изнесен ритуал за сключване на граждански брак“ – 195,58 лв./100,00 евро, като бъде променена на алинея 4: „Изнесен ритуал за сключване на граждански брак на територията на гр. Дряново“ – 195,58 лв./100,00 евро и бъде добавена алинея 5: „Изнесен ритуал за сключване на граждански брак извън територията на гр. Дряново“ – 244,48 лв./125,00 евро.

II. Цели, които се поставят с изменението на Наредбата за определянето и администрирането на местните данъци на територията на община Дряново:
   Целта на настоящото предложение за изменение и допълнение на Наредба за определянето и администрирането на местните такси и цени на услуги на територията на Община Дряново е подобряване на предлаганате услуги от община Дряново и осигуряване на възможност за транспорт на служителите при изпълнение на служебните им задължения. 
III. Финансови и други средства, необходими за изменение на Наредбата за определянето и администрирането на местните данъци на територията на община Дряново:
   Няма.
IV. Очакваните резултати от изменение на Наредбата за определянето и администрирането на местните данъци на територията на община Дряново:
Осигуряване на допълнителни финансови средства в бюджета на община Дряново, с цел покриване на извършени преки разходи при предоставяне на услуги.
V. Анализ за съответствие с правото на Европейския съюз
   Предлаганата промяна не противоречи на нормативните актове от по-висока степен или на нормативни документи на Европейският съюз и се намира в съответствие с тях.

